Rakonevicės

Rakonevi̇̀cės  () – miestas vakarų Lenkijoje, 45 km į pietvakarius nuo Didžiosios Lenkijos Grodzisko, Didžiosios Lenkijos vaivadijoje. Valsčiaus centras. Stovi šv. Martyno ir Stanislovo bažnyčia, veikia Ugniagesių muziejus, išlikę dvaro rūmai, žydų kapinės. Geležinkelio stotis.

 Istorija 

Minimos nuo 1252 m. ir pavadintos didiko Rakonio garbei. Iš pradžių tai buvo šlėktų kaimas, 1662 m. jis gavo miesto teises, tuo metu ėmė vystytis amatai. 1793 m. atiteko Prūsijai, 1806–1815 m. buvo Varšuvos kunigaikštystėje, XIX a. priklausė Volštyno apskričiai. 1919 m. atiteko Lenkijai, 1939 m. – nacių Vokietijai, nuo 1945 m. – vėl Lenkijoje.

 Žymūs žmonės 
 Robert Koch (1843–1910), vokiečių mikrobiologas, Nobelio premijos laureatas, 1869–1872 m. atliko medicininę praktiką Rakonevicėse.

 Miestų partnerystė 

Miestai, su kuriais Rakonevicės yra užmezgusios partnerystės ryšius:Miasta partnerskie. Rakoniewice.pl (tikrinta 2024-08-28).
  Flotvėdelis
  Hilvaranbekas
  Moninas
  Mouris
  Pisočynas
  Rebildas
  Širvintos

 Šaltiniai 

Kategorija:Didžiosios Lenkijos vaivadijos miestai